CELEX: 62020TN0194
Language: fi
Date: 2020-03-27 00:00:00
Title: Asia T-194/20: Kanne 27.3.2020 – JF v. EUCAP Somalia

15.6.2020   
            
            
               FI
            
            
               Euroopan unionin virallinen lehti
            
            
               C 201/37
            
         
      Kanne 27.3.2020 – JF v. EUCAP Somalia
      (Asia T-194/20)
      (2020/C 201/51)
      Oikeudenkäyntikieli: englanti
      
         Asianosaiset
      
      
         Kantaja: JF (edustaja: asianajaja A. Kunst)
      
         Vastaaja: EUCAP Somalia (Mogadishu, Somalia)
      
         Vaatimukset
      
      Kantaja perustaa oikeussuojakeinonsa toimen kumoamiseen (SEUT 263 artikla) ja vahingonkorvaukseen (SEUT 268 artikla ja SEUT 340 artiklan 2 kohta) ja vaatii unionin yleistä tuomioistuinta
      
                  —
               
               
                  kumoamaan EUCAP Somalian operaation johtajan kantajan työsopimuksen päättämisestä 18.1.2020 tekemän päätöksen
               
            
                  —
               
               
                  kumoamaan EUCAP Somalian operaation johtajan kantajan oikaisuvaatimuksesta 31.1.2020 tekemän päätöksen
               
            
                  —
               
               
                  velvoittamaan EUCAP Somalian korvaamaan kantajalle sopimussuhteen ulkopuolisen vastuun perusteella palkan, korvausten ja etujen menettämistä (ansionmenetys) siirtymäaikana aiheutuneen aineellisen vahingon Euroopan unionin ja Yhdistyneen kuningaskunnan välisen erosopimuksen (jäljempänä EU-UK -erosopimus) mukaisesti
               
            
                  —
               
               
                  velvoittamaan EUCAP Somalian korvaamaan kantajalle lainvastaisten päätösten vuoksi aiheutuneet aineelliseet ja aineettomat vahingot, joiden kohtuulliseksi määräksi arvioidaan 60 000 euroa
               
            
                  —
               
               
                  velvoittamaan EUCAP Somalian korvaamaan oikeudenkäyntikulut 8 prosentin korolla lisättynä.
               
            Vaihtoehtoisesti kantaja perustaa oikeussuojakeinonsa välityslausekkeeseen (SEUT 272 artikla (jos kahden riidanalaisen päätöksen katsotaan liittyvän kiinteästi kantajan työsopimukseen) ja sopimusperusteiseen vastuuseen (SEUT 340 artiklan 1 kohta) ja vaatii unionin yleistä tuomioistuinta
      
                  —
               
               
                  toteamaan EUCAP Somalian operaation johtajan 18.1 ja 31.1.2020 tekemät päätökset lainvastaisiksi
               
            
                  —
               
               
                  velvoittamaan EUCAP Somalian korvaamaan kantajan edellä mainitut aineelliset ja aineettomat vahingot sopimusperusteisen vastuun perusteella
               
            
                  —
               
               
                  velvoittamaan EUCAP Somalian korvaamaan oikeudenkäyntikulut 8 prosentin korolla lisättynä.
               
            
         Oikeudelliset perusteet ja pääasialliset perustelut
      
      SEUT 263 artiklaan perustuvan oikeussuojakeinonsa tueksi kantaja vetoaa viiteen kanneperusteeseen.
      
               
                  1)
               
               
                  Ensimmäinen kanneperuste perustuu siihen, että EUCAP Somalia loukkasi oikeutta tulla kuulluksi, sillä kantajaa ei kuultu ennen kuin 18.1.2020 tehtiin päätös hänen työsuhteensa päättämisestä.
               
            
               
                  2)
               
               
                  Toinen kanneperuste perustuu siihen, että EUCAP Somalia loukkasi kansalaisuuteen perustuvan välittömän syrjinnän kieltoa, sillä päätös kantajan työsopimuksen päättämisestä perustuu EU-UK -erosopimuksen voimaantuloon huolimatta siirtymäajasta, mikä merkitsee EUCAP Somalian brittiläisen ja ei-brittiläisen henkilöstön erilaista kohtelua.
               
            
               
                  3)
               
               
                  Kolmannella kanneperusteella väitetään, että EUCAP Somalia loukkasi yhdenvertaisen kohtelun periaatetta, koska se kohteli kantajaa eri tavalla kuin muissa yhteisen turvallisuus- ja puolustuspolitiikan (YTPP) alan operaatioissa kansainvälisesti palvelukseen otettuja Britannian kansalaisia, joiden palvelusaika kattoi siirtymäajan EU-UK -erosopimuksen mukaisesti
               
            
               
                  4)
               
               
                  Neljännellä kanneperusteella väitetään, että EUCAP Somalia rikkoi EU-UK -erosopimusta, koska se ei virheellisesti soveltanut edelleen YTPP-alan operaatioissa kansainvälisesti palvelukseen otettuja Britannian kansalaisia koskevia määräyksiä, joissa ei rajoiteta heidän työsuhteidensa jatkumista siirtymäaikana.
               
            
               
                  5)
               
               
                  Viides kanneperuste perustuu siihen, että EUCAP Somalia loukkasi luottamuksensuojan periaatetta, koska kansainvälisesti palkatuille Britannian kansalaisille oli annettu vakuutuksia siitä, että heidän työsuhteensa jatkuisi EU-UK -erosopimuksen mukaisen siirtymäajan.
                  Lisäksi kantaja vaatii siltä varalta, ettei unionin yleinen tuomioistuin ota SEUT 263 artiklaan perustuvaa oikeussuojakeinoa tutkittavaksi sillä perusteella, että päätösten katsotaan liittyvän kiinteästi kantajan työsopimukseen, unionin yleistä tuomioistuinta ottamaan kyseiset viisi kanneperustetta huomioon SEUT 272 artiklaan perustuvan oikeussuojakeinon, joka esitetään vaihtoehtoisena, yhteydessä. Väitettyjen rikkomisten ja loukkaamisten on tällöin katsottava olevan luonteeltaan sopimukseen perustuvia.